Siggerud

Siggerud er et tettsted i Nordre Follo kommune i Viken fylke. Tettstedet har  innbyggere per 1. januar , og ligger omtrent åtte kilometer øst for Kolbotn og ca. elleve kilometer nord for Ski sentrum. Til Siggerud regnes også bebyggelse langs nordre del av Siggerudvegen og Enebakkvegen i Nordre Follo kommune, dvs. områdene Fjell, Bru og Roland- Brokkenhusgrenda.

I tettstedet Siggerud ligger blant annet Siggerud kirke og Siggerud skole. På Siggerud ligger det også et treningsanlegg med hall, fotballbane, skatepark og en bane for sykling, samt  mange turruter langs vannet og i skogen. Kollektivtransporttilbudet utgjøres av busslinjene 550 Oslo-Enebakk og 515 Ryen - Ski Stasjon, der bussene møtes med mulig bytte ved Klemetsrud skole. Komiker Herman Flesvig, alpinisten Lasse Kjus, pop-artisten Christian Ingebrigtsen, dyrlegen Trude Mostue og skuespiller, journalist og programleder i NRK Christian Strand vokste alle opp på Siggerud.

Kulturtilbudene på Siggerud omfatter Siggerud Skolekorps, Siggerud Idrettslag, Siggerud Storband, Siggerud Pensjonistforening, Siggerud Klatreklubb og Siggerud Speidergruppe.

Referanser 

Bosetninger i Nordre Follo
Tettsteder i Viken
Delområder i Nordre Follo kommune